CELEX: C2004/239/06
Language: et
Date: 2004-09-25 00:00:00
Title: Kohtuasi C-316/04: Eelotsusetaotlus, mille esitas College van Beroep voor het bedrijfsleven 22. juuni 2004. aasta määrusega kohtuasjas Stichting Zuid-Hollandse Milieufederatie versus College voor de toelating van bestrijdingsmiddelen (Ctb)

25.9.2004   
            
            
               ET
            
            
               Euroopa Liidu Teataja
            
            
               C 239/3
            
         Eelotsusetaotlus, mille esitas College van Beroep voor het bedrijfsleven 22. juuni 2004. aasta määrusega kohtuasjas Stichting Zuid-Hollandse Milieufederatie versus College voor de toelating van bestrijdingsmiddelen (Ctb)
   (Kohtuasi C-316/04)
   (2004/C 239/06)
   Euroopa Ühenduste Kohus on saanud College van Beroep voor het bedrijfsleven 22. juuni 2004.aasta määrusega otsustatud eelotsusetaotluse kohtuasjas Stichting Zuid-Hollandse Milieufederatie versus College voor de toelating van bestrijdingsmiddelen (Ctb), mis saabus kohtukantseleisse 26. juulil 2004.
   College van Beroep voor het bedrijfsleven küsib Euroopa Kohtult eelotsust järgmistes küsimustes:
   
               1a.
            
            
               Kas siseriiklik kohus võib kohaldada taimekaitsevahendite direktiivi (1) artiklit 8, kui artiklis 23 viidatud tähtaeg on möödunud ?
            
         
               1b.
            
            
               Kas siseriiklik kohus võib kohaldada biotsiidide direktiivi (2) artiklit 16, kui artiklis 34 viidatud tähtaeg on möödunud ?
            
         
               2.
            
            
               Kas biotsiidide direktiivi artiklit 16 tuleb tõlgendada kui taimekaitsevahendite direktiivi artikli 8 lõikega 2 samas tähenduses ?
            
         
               3.
            
            
               Kas biotsiidide direktiivi artikli 16 lõiget 1 tuleb tõlgendada kui rakendamiskeeldu ?
               Kui vastus sellele küsimusele on eitav, siis:
               kas biotsiidide direktiivi artikli 16 lõige 1 kehtestab siseriiklikele normide muudatustele piiranguid, mis puudutavad biotsiidide turuleviimist, ja kui, siis milliseid piiranguid?
            
         
               4.
            
            
               Kui vastus teisele küsimusele on eitav, siis:
               
                           a)
                        
                        
                           kas taimekaitsevahendite direktiivi artikli 8 lõiget 2 tuleb tõlgendada nii, et kui liikmesriik lubab oma territooriumil turule viia taimekaitsevahendeid, mis sisaldavad selle direktiivi I lisas loetlemata toimeaineid, mis on juba olnud turul kaks aastat pärast direktiivi teatavakstegemist, tuleb arvestada ka eelmainitud direktiivi artiklit 4 ?
                        
                     
                           b)
                        
                        
                           kas taimekaitsedirektiivi artiklit 2 tuleb tõlgendada nii, et kui liikmesriik lubab oma territooriumil turule viia taimekaitsevahendeid, mis ei ole selle direktiivi I lisas loetletud ja mis on juba olnud turul kaks aastat pärast direktiivi teatavakstegemist, tuleb arvestada ka eelmainitud direktiivi artikli 8 lõiget 3 ?
                        
                     
         
               5.
            
            
               Kas taimekaitsedirektiivi artikli 8 lõiget 3 tuleb tõlgendada nii, et mõiste “läbivaatamine” tähendab ka täielikku läbivaatamist, mille puhul arvestatakse asjaomaste toimeainete mõju inimeste ja loomade tervisele ja keskkonnale, ning mille alusel määratakse toimeaine nii, et sellise määramise tulemusel lubatakse või registreeritakse toimeainet sisaldav taimekaitsevahend seaduse alusel ?
            
         
               6.
            
            
               Kas taimekaitsevahendite direktiivi artikli 8 lõiget 3 tuleb tõlgendada nii, et see sisaldab üksnes eeskirju andmete andmiseks enne läbivaatust või tähendab see, et selles sättes olevad nõuded laienevad ka sellele, kuidas seda läbivaatust korraldatakse ja läbi viiakse ?
            
         
      (1)  EÜT L 230, 19.8.1991, lk 1.
   
      (2)  EÜT L 123, 24.4.1998, lk 1.